કોહલીએ કહ્યું હતું કે, તે કોઈપણ એવી વ્યક્તિ કે વસ્તુને સપોર્ટ નહીં કરે જે ભારતના હિતોની વિરુદ્ધમાં હોય. વિરાટે કહ્યું કે, ‘એક ભારતીય તરીકે તમે આમ જ કહેશો, જે આપણા દેશના હિતમાં છે તે જ મારા હિતમાં છે. હું દેશના વિરોધમાં કામ કરતા કોઈને સપોર્ટ નહીં કરું.’ તેણે આગળ જણાવ્યું કે, ‘કેટલાક મુદ્દાઓ પર કૉમેન્ટ કરવી ખૂબ જ અંગત પસંદગીનો મુદ્દો છે. જ્યાર સુધી મને આ અંગે સંપૂર્ણ જાણકારી નહીં મળી જાય, હું કંઈ કહેવા માગીશ નહી પણ ચોક્કસપણે દેશને પ્રાથમિકતા આપીશ.’